PRIRODOSLOVNO-GRAFIČKA ŠKOLA

ZADAR

Perivoj Vladimira Nazora 3

Klasa: 400-02/20-01/5

Urbr: 2198-01-63-20-01

Zadar, 16.10.2020. godine

**OBRAZLOŽENJE FINANCIJSKOG PLANA**

**za razdoblje od 01. siječnja do 31. prosinca 2021. godine**

**i projekcije financijskog plana za 2022. i 2023. godinu**

**Uvod – sažetak djelokruga rada**

Škola je osnovana 1992. godine nakon što je ukinut Centar za odgoj i usmjereno obrazovanje Juraj Baraković, i to pod imenom Kemijska škola kao jedan od pravnih slijednika Centra. Županijska skupština Zadarske županije 2004. godine promijenila je naziv škole u Prirodoslovno-grafičku školu.

U prostoru školske zgrade u Perivoju Vladimira Nazora 3 djeluju 4 srednje škole, a Prirodoslovno-grafičkoj školi Zadar je dodijeljen prostor u prizemlju. Školsko dvorište koje je ujedno i igralište koristi se zajednički s drugim školama (igralište za rukomet, odbojku i košarku). U zimskim mjesecima nastava se održava u iznajmljenoj dvorani na Ravnicama.

Škola u ima 49 zaposlenika. Nastava se izvodi u petodnevnom radnom tjednu, naizmjenično u dvije smjene.

*Obrazovni programi* škole su: kemijski tehničar, grafički tehničar, ekološki tehničar, grafički tehničar pripreme, grafičar pripreme, medijski tehničar, web dizajner i grafički urednik dizajner.

**Procjena i ishodište potrebnih sredstava za provođenje programa**

Prilikom izrade prijedloga financijskog plana za 2021.-2023. godinu za Prirodoslovno-grafičku školu pridržavalo se odobrenog limita rashoda u iznosu od 635.216,13 kn za izvor 45. Odobreni limit je na razini Izmjena i dopuna financijskog plana br. 1 za 2020.

Rashodi i izdaci planirani su na temelju analize stanja rashoda i izdataka u tekućoj godini i u skladu s realnom procjenom prihoda i primitaka.

Prema Uputama za izradu prijedloga proračuna i financijskog plana za 2021.- 2023.

Zadarske županije pri izradi plana pridržavalo se predviđenog indeksa rasta odnosno procjene kretanja općih prihoda u sljedećim postotcima za trogodišnje razdoblje:

|  |  |
| --- | --- |
| *2021.* | *0,0 %* |
| *2022.* | *1,0 %* |
| *2023.* | *1,5 %* |

Rashodi za *aktivnost* *Djelatnost srednjih škola* u ukupnom iznosu od 635.216,13 kn planirani su prema sljedećem:

*u kunama*

|  |  |
| --- | --- |
|  | ***Plan 2021.*** |
| *Kto 321 Naknade troškova zaposlenih* | 153.566,13 |
| *Kto 322 Rashodi za materijal i energiju* | 292.500,00 |
| *Kto 323 Rashodi za usluge* | 157.500,00 |
| *Kto 329 Ostali nespomenuti rashodi* | 31.650,00 |

*Ukupno: 635.216,13*

Planirano je ostvarenje vlastitih prihoda prodajom vlastitih proizvoda i usluga u iznosu od 15.000,00 kn, a koristit će se prvenstveno za podmirenje rashoda nastalih obavljanjem navedenih poslova. Preostali iznos rasporedit će se za *podizanje kvalitete standarda škole* u svrhu unapređenja nastave i to prema sljedećem planu:

*u kunama*

|  |  |
| --- | --- |
|  | ***Plan 2021*** |
| *Kto 322 Osnovni materijal i sirovine* | 5.000,00 |
| *Kto 329 Reprezentacija* | 1.000,00 |
| *Kto 329 Ostali nespomenuti rashodi poslovanja* | 4.000,00 |
| *Kto 422 Računala i računalna oprema* | 4.000,00 |
| *Kto 422 Ostala uredska oprema* | 1.000,00 |

*Ukupno: 15.000,00*

Na *aktivnosti EU Projekta GameIng Innovative Gamers* (Erasmus+) prenosi se višak prihoda iz prethodne godine u iznosu od 403.929,88 kn. Projekt je trebao trajati do 31.05.2020. ali je zbog situacije s COVID-19 provedba projekta produžena za godinu dana. U 2021. godini planirani su prihodi projekta u iznosu od 52.547,77 kn što bi trebalo biti doznačeno po završetku projekta.

Prirodoslovno-grafička škola Zadar potpisala je 2020. godine sporazum o dodjeli bespovratnih sredstava za Projekt Colaborativni laboratorij - COLab (Erasmus+). Predviđeni period projekta je od 1.10.2020. do 30.09.2021. godine. U 2020. godini Agencija za mobilnost i programe EU doznačila je 491.061,16 kn (80% iznosa). Preostali dio od 122.765,29 kn bit će uplaćen po završetku projekta. Cilj projekta je omogućiti učenicima stručnu praksu u realnom radnom okruženju u inozemstvu. Na *aktivnosti Projekta CoLab* uneseni su navedeni iznosi.

Budući da Prirodoslovno-grafička škola sudjeluje u *Projektu Pomoćnici u nastavi*, na navedenoj aktivnosti uneseni su predviđeni rashodi u iznosu od 46.430,00 kn za 2021. a što se odnosi na plaće i naknade za pomoćnike u nastavi. Rashodi za Projekt Pomoćnici u nastavi financiraju se iz izvora 11 – opći prihodi i primici.

Financijski plan za 2021.- 2023. unutar *aktivnosti* *Administracija i upravljanje* sadrži predviđene rashode i prihode za plaće i naknade zaposlenika te novčane naknade zbog nezapošljavanja osoba s invaliditetom u ukupnom iznosu od 6.417.120,24 kn za 2021. godinu.

U skladu s prethodnim obrazloženjima molimo donijeti i usvojiti Financijski plan Prirodoslovno-grafičke škole Zadar za 2021. godinu.

*Prilog* : Financijski plan za 2021. g. i projekcije za 2022.g. i 2023. g.

Ravnatelj:

Tomislav Grbin dipl. ing.